
คำสั่งองค์การบริหารส่วนตำบลยะลา

	ด้วยองค์การบริหารส่วนตำบลยะลา  ได้จัดตั้งศูนย์รับเรื่องราวร้องทุกข์ประจำองค์การบริหารส่วนตำบลยะลาขึ้นภายในสำนักงานปลัดองค์การบริหารส่วนตำบล เพื่อเป็นการอำนวยความสะดวกแก่ประชาชนในการร้องทุกข์ และแจ้งข้อมูลข่าวสารต่างๆ

	เพื่อให้การดำเนินงานด้านการรับเรื่องร้องทุกข์ของศูนย์รับเรื่องราวร้องทุกข์องค์การบริหารส่วนตำบลยะลา มีประสิทธิภาพและเกิดประโยชน์ต่อประชาชน จึงแต่งตั้งเจ้าหน้าที่รับผิดชอบในการรับเรื่องราวร้องทุกข์ ดังนี้
	1. นางสุคนธ์ทิพย์  สังคนาคินทร์  		หัวหน้าสำนักปลัด
	2. นางสาวพรรณฤพร  กาญจนไพรวัน	เจ้าพนักงานธุรการปฏิบัติงาน
	3. นางสาวพาตีเม๊าะ  กาเดร์		ผู้ช่วยเจ้าหน้าที่ธุรการ

	มีหน้าที่ ดังนี้
	1. จัดทำสมุดทะเบียนรับเรื่องราวร้องทุกข์
	2. รับแจ้งรับเรื่องราวร้องทุกข์ที่ผู้ร้องทุกข์ยื่นเป็นเอกสาร , ผ่านทางเว็บไซด์ ทางโทรศัพท์และทางอื่นๆ
	3. ส่งเรื่องร้องทุกข์ให้แก่ฝ่ายรับผิดชอบและติดตามผลการดำเนินการ
	4. แจ้งผลการดำเนินการตอบผู้ร้องทุกข์
	5. ประสานกับหน่วยงานที่เกี่ยวข้องและแจ้งผลให้ทราบหลังดำเนินการแล้วเสร็จ

		ทั้งนี้ ตั้งแต่บัดนี้เป็นต้นไป

			สั่ง ณ วันที่    22  เดือน สิงหาคม     พ.ศ.2559

         (นายสมุทร  มอหาหมัด)

